**Vzgajamo zelišča »V starem iščem novo«**   
**Tema 2022-2023: Zelišča naših babic**

V okviru projekta smo jeseni pripravljali potaknjence rožmarina in sivke. V zimskih mesecih smo spoznavali zelišča, organizirali vrtičkarsko čajanko in pripravili plakat zelišč. Zelišča na plakatu je ilustrirala dijakinja Tinka Ferenc. Zgodaj spomladi smo posejali baziliko, timijan, origano in peteršilj. Ker smo dobili lučko za vzgojo rastlin, smo lahko opazovali, kako rastline pod lučjo veliko bolje uspevajo. Dijaki in dijakinje so si rastline odnesli domov in bodo za njih še naprej skrbeli ter jih uporabljali. Na dan zemlje smo pripravili dejavnost prepoznavanja zelišč.



****